இந்த நிலையில். இந்தச் சம்பவம் குறித்து ஃபாக்ஸ் நியூஸ் (Fox news) ஊடகத்துக்குப் பேட்டியளித்துள்ள விஷ்ணு விஷ்வானந்தின் சகோதரர் ஜிஷ்ணு, ``அவர்கள் இருவரும் செல்ஃபி எடுக்க முயன்றபோதுதான் கீழே விழுந்திருக்க வேண்டும். மிகவும் பிரபலமான கலிபோர்னியா பூங்காவின் உயரமான இடங்களில் எந்தவித பாதுகாப்பு ஏற்பாடுகளும் செய்யப்படவில்லை. அந்தப் பகுதிகளில் ஒரு கண்காணிப்புக் கேமரா கூட இல்லை. கடந்த செவ்வாய்க்கிழமை இவர்களின் உடல்கள் மீட்கப்பட்ட இடத்தில் ஒரு கேமராவும், ட்ரைபாடும் இருந்துள்ளது. இதைப் பூங்கா அதிகாரிகள் உயர் ரக தொலைநோக்கியின் மூலம் பார்த்துள்ளனர்” எனக் கூறியுள்ளார்.